# data[].attributes.headline
Παγκόσμια Ημέρα των Ζώων -δώσε τέλος στην κακοποίησή τους

# data[].attributes.subject
Παγκόσμια Ημέρα των Ζώων -δώσε τέλος στην κακοποίησή τους

# data[].attributes.body
Η Παγκόσμια Ημέρα των Ζώων γιορτάζεται κάθε χρόνο στις 4 Οκτωβρίου, ημέρα γιορτής του Φραγκίσκου της Ασίζης, που έχει ανακηρυχθεί ο προστάτης των ζώων από την Καθολική Εκκλησία. Είναι η διεθνής ημέρα δράσης για τα δικαιώματα των ζώων.

# data[].attributes.body
Η ταυρομαχία είναι παραδοσιακό αγώνισμα της Ισπανίας, της Πορτογαλίας, μερικών πόλεων στη νότια Γαλλία, και διάφορων λατινοαμερικάνικων χωρών. Οι ταυρομαχίες δέχονται έντονη κριτική από ακτιβιστές των δικαιωμάτων των ζώων, οι οποίοι τις χαρακτηρίζουν ως ένα βάρβαρο αγώνισμα εκθέτοντας σε κοινή θέα τον αργό και βασανιστικό θάνατο του ταύρου (όχι πάντοτε του ταύρου) ως ένδειξη ότι ο άνθρωπος είναι το δυνατότερο πλάσμα στον κόσμο

# data[].attributes.body
Το τσίρκο αποτελεί θίασο, συνήθως περιοδεύοντα, αποτελούμενο από ακροβάτες, ταχυδακτυλουργούς, κλόουν ή και ζώα, ο οποίος δίνει παραστάσεις.Σύμφωνα με τις καταγγελίες οικολογικών φιλοζωικών οργανώσεων, το ζώο στο τσίρκο κακοποιείται από τη στιγμή της αιχμαλωσίας του, στη συνέχεια της εκπαίδευσής του, και καταλήγει με το εξαθλιωμένο τέλος του. Για να συγκροτηθεί τσίρκο με ζώα, θα πρέπει να έχουν προβεί οι υπεύθυνοι σε παράνομο κυνήγι ειδών υπό εξαφάνισιν, τα οποία αντιμετωπίζουν δυσμενείς συνθήκες σύλληψης, μεταφοράς, διαβίωσης, εκπαίδευσης και βίαιης αλλαγής περιβάλλοντός τους.

# data[].attributes.headline
Εγκατάλειψη ζωων

# data[].attributes.subject
Εγκατάλειψη ζωων

# data[].attributes.body
Το πρόβλημα της εγκατάλειψης των αδέσποτων ζώων είναι μια θλιβερή πραγματικότητα με μεγάλες διαστάσεις τόσο στα αστικά κέντρα όσο και σε τοπικό επίπεδο. Δυστυχώς στην Ελλάδα, δεν έχουμε την ανάλογη παιδεία σχετικά με τέτοιου είδους θέματα. Η Τοπική Αυτοδιοίκηση πρέπει να αναλαμβάνει την ενημέρωση των κατοίκων αναφορικά με τα ζώα, να ενεργοποιεί το συναίσθημα ώστε να ελαττωθεί ο αριθμός των ζώων που καταλήγει στο δρόμο. Τα περισσότερα αδέσποτα ζώα κάποτε ήταν ζώα συντροφιάς, από την στιγμή όμως που οι ιδιοκτήτες τους δεν στάθηκαν αντάξιοι των ευθυνών τους βρέθηκαν εγκαταλελειμμένα, απροστάτευτα, καλούμενα να χειριστούν μια τραυματική για εκείνα εμπειρία.

# data[].attributes.body
Επειδή η θυσία στον αρχαίο κόσμο, εξυπηρετούσε θρησκευτικές και κοινωνικές εκφράσεις της ζωής, ήταν πολύ συχνό φαινόμενο. Όλες οι θρησκείες της Μεσογείου θυσίαζαν σε τεράστια ετήσια βάση όχι μόνο στις διάφορες θεότητες, αλλά και στους ήρωες, τους επιφανείς άνδρες σε τοπικές εορτές, ενώ σε κάποιες περιοχές θυσίαζαν και προς τιμή αξιωματούχων. Επομένως, δεν μπορεί να υπολογιστεί εύκολα ο ετήσιος αριθμός των θυσιαζόντων ζώων, αλλά μπορούμε να υποθέσουμε μόνο ότι ήταν πολύ μεγάλος.

# data[].attributes.body
Κακοποίηση των ζώων είναι ο βασανισμός, και η κακομεταχείριση οποιουδήποτε είδους ζώου, όπως επίσης και οποιαδήποτε πράξη βίας κατ΄ αυτού, όπως η δηλητηρίαση, το κρέμασμα, ο πνιγμός, το κάψιμο, η σύνθλιψη, ο αποκεφαλισμός, ο ακρωτηριασμός, η αιχμαλωσία κ.ά.

# data[].attributes.headline
Πειραματόζωα

# data[].attributes.subject
Πειραματόζωα

# data[].attributes.body
Πολλές εκατοντάδες εκατομμυρίων ζώων χρησιμοποιούνται ετησίως ως πειράματα στις ΗΠΑ, τα οποία θανατώνονται μετά το πέρας της δοκιμασίας τους, σύμφωνα με επίσημα στοιχεία της Ελληνικής Φιλοζωικής Εταιρείας.
Επιπλέον, οι φιλοζωικές εκφράζουν την πεποίθηση πως είναι ηθικά καταδικαστέο το να πειραματίζεται κανείς, να βασανίζει, να τραυματίζει και να σκοτώνει εσκεμμένα οποιοδήποτε ζώο στο όνομα της ωφέλειας για τον άνθρωπο (ή για άλλο ζώο). Πέρα από το ηθικό δίλημμα, υποστηρίζουν, πως τα πειράματα σε ζώα είναι αναξιόπιστα και παραπλανητικά, σε βαθμό που θέτουν σε κίνδυνο ακόμη και την ανθρώπινη ζωή λόγω μεγάλων διαφορών ανάμεσα στους οργανισμούς των ζώων και των ανθρώπων, και κατ' επέκταση στις ασθένειες από τις οποίες προσβάλλονται αλλά και στη διαφορετική επίδραση των φαρμάκων στα ζώα από ό,τι στον άνθρωπο.

# data[].attributes.headline
Ζωολογικοί κήποι - Αιχμαλωσία

# data[].attributes.subject
Ζωολογικοί κήποι - Αιχμαλωσία

# data[].attributes.body
Η δυστυχία των ζώων στους ζωολογικούς κήπους πρέπει να θεωρείται δεδομένη ειδικά για ζώα που δεν προσαρμόζονται εύκολα στην αιχμαλωσία.
Αυτό το άγχος της αιχμαλωσίας των ζώων, δημιουργεί μια ψυχιατρική νόσο την οποία οι ειδικοί ονομάζουν ζωόχωση. Η ζωόχωση είναι δείγμα ότι ένα ζώο είναι σοβαρά διανοητικά και ψυχικά άρρωστο
Η δραστηριότητα της διατήρησης αγρίων ζώων σε αιχμαλωσία εμφανίστηκε στους αρχαίους χρόνους και συνεχίστηκε, παίρνοντας κατά καιρούς διάφορες μορφές. Κατά τα τέλη του 18ου αιώνα, οι ιδιωτικές συλλογές αγρίων ζώων των ηγεμόνων και αποικιοκρατών αποτελούσαν απροκάλυπτα ένα μέσον επίδειξης δύναμης και πλούτου. Σήμερα, οι ζωολογικοί κήποι και τα δελφινάρια προβάλλονται σαν φορείς περιβαλλοντικής ευαισθητοποίησης και προστασίας των ειδών που απειλούνται με εξαφάνιση, και υποστηρίζουν ότι βοηθούν τους σύγχρονους ανθρώπους να ξαναβρούν την επαφή τους με τη φύση, αποτελώντας έναν συνδετικό κρίκο του πολιτισμένου κόσμου με την άγρια ζωή. Κατά την άποψή τους, τα άγρια ζώα στην αιχμαλωσία γίνονται πρεσβευτές της προστασίας των ελεύθερων συντρόφων τους.

# data[].attributes.body
Είναι μια μέθοδος, κατά την οποία, τα πόδια του ζώου ακινητοποιούνται είτε με δέσιμο της ίδιας τους πλευράς, δηλαδή το εμπρός δεξί με το πίσω δεξί και αντίστοιχα το εμπρός αριστερό με το πίσω αριστερό, είτε με δέσιμο του αριστερού με το δεξί πίσω και εμπρός, είτε με συνδυασμό δεσίματος ποδιού με το κεφάλι. Οι συνέπειες είναι οδυνηρές για το ζώο, όπως, κακώσεις και παραμορφώσεις του σκελετού, κατάγματα, τενοντίτιδες, πληγές στο δέρμα από την τριβή με το σκοινί, ακρωτηριασμοί, κολικοί, αδυναμία ανάπαυσης, ή χαλάρωσης τις ώρες του ύπνου, ή απαραίτητου τεντώματος για την ανακούφιση του μυικού τους συστήματος, κατάθλιψη κλπ.Η μέθοδος αυτή θεωρείται μια συνηθισμένη πρακτική, για να παχύνουν τα ζώα, να μην δραπετεύσουν και να μη χαθούν από το σημείο που φυλάσσονται δεμένα. Συνηθίζεται εδώ και δεκάδες χρόνια σε κάποια σημεία της νησιωτικής Ελλάδας, όπως στην Πάρο, Νάξο, Φολέγανδρο, Ανάφη, Σέριφο, Κίμωλο, Ρόδο, Κρήτη, Κέρκυρα αλλά και σε περιοχές της ηπειρωτικής Ελλάδας, όπως στη Λακωνία κλπ.

# data[].attributes.body
Η σεξουαλική συνεύρεση ανθρώπου με ζώο ονομάζεται κτηνοβασία ( < ελληνιστική κοινή < κτῆνος + βαίνω ).Αποτελεί μια από τις μορφές σεξουαλικής διαταραχής από το 1987 και υπάγεται σε μια γενικότερη κατηγορία σεξουαλικής έκφρασης που ονομάζεται παραφιλία μη προσδιοριζόμενη αλλού. Ο Μωσαϊκός Νόμος καταδίκαζε σε θάνατο τον κτηνοβάτη και το ζώο.
Αυτή η απαγόρευση, μαζί με τους υπόλοιπους νόμους της ιουδαϊκής θρησκείας για τις σεξουαλικές σχέσεις, διαφοροποίησε παντελώς τη στάση ζωής των Ισραηλιτών από τους γείτονές τους.
Αιγύπτιοι και Χαναναίοι συμμετείχαν σε σεξουαλικές σχέσεις με ζώα, ιδίως γυναίκες με τράγους, πράξεις που ήταν άρρηκτα συνδεδεμένες με την παγανιστική λατρεία των ζώων
Σύμφωνα με την Καινή Διαθήκη, αν ένα μέλος της Χριστιανικής εκκλησίας ενδώσει σε τέτοια πράξη, υπόκειται σε αποκοπή.
Σύμφωνα με την ελληνική νομοθεσία, ο νόμος 4039/2012 απαγορεύει την κτηνοβασία και την τιμωρεί σε βαθμό πλημμελήματος.
Στη Φινλανδία η κτηνοβασία επιτρέπεται από το 1971,στη Γερμανία επιτρέπεται αν το ζώο δεν βιάζεται,στον Καναδά αν δεν υπάρχει διείσδυση, ενώ απαγορεύτηκε πρόσφατα στη Δανία και την Ταϊλάνδη. Στις ΗΠΑ εξαρτάται από τον νόμο της εκάστοτε πολιτείας και μεταξύ των ετών 1999 και 2012, είναι παράνομη σε 37 πολιτείες.